༄༅། ། ཟབ་མོ་ངེས་དོན་གྱི་ཉམས་ལེན་ལ་གཞོལ་བའི་བུ་ཆེན་བྱ་བྲལ་ཆོས་ཀྱི་སེངྒེ་
འཚོ་ཁམས་དྭངས་ཤིང་། དབེན་པའི་རི་ཁྲོད་དུ་བཀའ་བརྒྱུད་ཟབ་མོའི་སྒྲུབ་པའི་
- 371 -

ཆབ་ཤོག་གི་རིམ་པ་འགའ་ཞིག
རྒྱལ་མཚན་བཙུགས་པས་བླ་མ་ལྷར་བཅས་དགྱེས་པ་བསྐྱེད་བཞིན་པ་ནས། ཡིག་
འཕྲིན་རྟེན་ལྡན་སྔ་ཕྱིཪ་བསྐུར་བའི་རྗེས་མ་སྔོན་དང༌། སྔོན་མ་རྗེས་སུ་ཟླ་བ་བདུན་
པའི་ནང་འབྱོར་བས་ཤིན་ཏུ་སྤྲོ། འདིར་འདུ་བ་སྙོམས་ཤིང་བགྱི་བ་གང་དགོས་སྔ་མུ་
ལྟར་གནས། ཆེད་འབྲས་གཅན་གཟན་སོགས་ཀྱི་འཇིགས་སྣང་ཕྲན་ཚོགས་འཚུབ་
སློང་གི་རྣམ་པ་ཡིན་པས་སྔར་དེ་རིགས་ཀྱི་དབང་དུ་མ་སོང་བ་ལེགས། ད་དུང་སྔར་
ལྟར་མཚམས་རྒྱུན་དེ་ཀར་འདུག་ཐུབ་ཀྱང་ཤིན་ཏུ་ལེགས་མོད། དངོས་འཕྲད་ཀྱི་
འདུན་མོས་ཆེ་ཚེ་དགུན་ཐོག་ནམ་འགྲིག་ལ་ཡོང་ཆོག བླ་མའི་རྣལ་འབྱོར་དང་བླ་
མགོན་དབྱེར་མེད་ཀྱི་གསོལ་འདེབས་ཀྱང་དེ་སྐབས་བྲིས་ཆོག་ཅིང་འདོད་ཆོས་ཀྱང་
ཅི་རིགས་བྱེད། ཕྱིན་ཆད་སྔར་གྲངས་ཀྱི་ངེས་བཟུང་དམ་བཅའ་བྱེད་མི་དགོས། རྩ་
བའི་ཡི་དམ་གྱི་བསྐྱེད་རྫོགས་ཟུང་འབྲེལ་གནད་དུ་འགྲོ་ངེས་བཟླས་པ་ཅི་ལྕོགས་དང་།
ཁྲོ་མོས་བདུད་འདུལ་སོགས་ཀྱང་ཆག་མེད་ཅི་འགྲོ་རེ་བྱས་ན་ཆོག ལུས་ངག་ཡིད་
གསུམ་ཕྱི་ལྷོད་ལ་ནང་གྲིམས་པའི་ཚུལ་གྱིས་གཙོ་བོར་སེམས་ཀྱི་དགེ་སྦྱོར་ཆུ་བོའི་རྒྱུན་
གྱི་རྣལ་འབྱོར་ལ་གཞོལ་བ་གལ་ཆེ་ཞིང་། དེ་ལྟར་ན་ད་ནི་ཕྱི་ནང་གསང་བའི་མཁའ་
སྤྱོད་འགྲུབ་པར་ཚེགས་མེད་པས་དགའ་བར་གྱིས་ཤིག ཐོགས་བཅས་ཐོགས་མེད་ཀྱི་
འཇིགས་སྣང་གང་བྱུང་ལམ་སློབ་ཐོག་རྫིས་ཀྱི་གྲོགས་སུ་ཁྱེར་ནས་ལམ་གྱི་བོགས་
འདོན་དུ་བསྒྱུར་ན་འཚེ་བྱེད་དུ་མི་འགྲོ་མོད། འདི་ནས་ཀྱང་ཡིད་ནས་མ་བོར་བ་
བགྱིད་པ་ཡིན་པས། བླ་མ་ལྷ་དང་འཁོར་འདས་རང་སེམས་རོ་གཅིག་གི་ཉམས་ལེན་
ལ་འབད་ན་སྐྱབས་འཇུག་ཞུ་ཡུལ་གྱི་བླ་མ་རིང་དུ་མེད་པ་ཡིད་འཇགས་འཚལ། སྣོད་
བཅུད་ཀུན་ལ་སྙིགས་མའི་རང་མཚང་ལྷག་པར་འབར་བའི་དུས་སུ་སྣང་བས་རང་རེ་
ཀུན་གསང་སྔགས་ཟབ་མོའི་རྣལ་འབྱོར་ལ་ལྷག་པར་བརྩོན་དགོས་དུས་སུ་སྣང་བས་
སྙིང་རུས་བསྐྱེད། ཞིབ་པར་དངོས་འཕྲད་སྐབས་སུ་ལབ་ཆོག སྲུང་མདུད་ལྷ་རྫས་
བཅས་ཟླ་བ་བརྒྱད་པའི་ཚེས་ལ།
- 372 -